ZAPISNIK

18. sjednice Vijeća Mjesnog odbora Kozari Putevi,
održane 24. studeni 2022., u prostorijama Mjesnog odbora Kozari Putevi, s početkom u 18,00 sati.

NAZOČNI ČLANOVI VIJEĆA:

      1. Damir Tabaković

      2. Denis Tabaković
3. Nives Milješić
4. Ines Munđer 

      5. Mirko Vuksanović
      6. Ilija Čičak
      7. Filip Knežević

Zapisnik vodi: Damir Tabaković, predsjednik Vijeća Mjesnog odbora Kozari Putevi. 


Predsjednik konstatira da je nazočno 7 od 7 članova Vijeća Mjesnog odbora Kozari Putevi, što znači da Vijeće može pravovaljano odlučivati, te otvara 18. sjednicu Vijeća Mjesnog odbora Kozari Puteva.
Zapisnik sa 17. sjednice verificiran jednoglasno.
Predsjednik Vijeća Mjesnog odbora Kozari Puteva g. Damir Tabaković:

Daje prijedlog dnevnog reda na glasovanje.

Nakon provedenog glasanja Predsjednik konstatira da je jednoglasno usvojen sljedeći :
D N E V N I     R E D:

1. Aktualna komunalna problematika

2.   Razno: izvješća, pitanja i prijedlozi

Ad.1.  Aktualna komunalna problematika
Predsjednik Vijeća, gosp. Damir Tabaković naglašava da su vijećnici dobili materijale i da su upoznati sa istim te je potrebno donijeti Zaključak o mogućnosti raspolaganja zemljištem, a u svrhu utvrđivanju građevne čestice za postojeće dvije stambene i pomoćnu zgradu izgrađene na k.d.br. 1524/77k.o. Žitnjak, u Zagrebu, III. Kozari put 44.
Napominje kako je Vijeće donijelo zaključke te iste neće ponavljati.
Vijeće konstatira da još niti jedan projekt, čak i najmanji nije realiziran, kao i na prošlim sjednicama nema potrebe ponavljati iste zaključke kada nema pomaka.

Nakon rasprave Vijeće jednoglasno donosi

Z a k l j u č a k

 o mogućnosti raspolaganja

1. Vijeće Mjesnog odbora Kozari Putevi temeljem dopisa Gradskog ureda za upravljanje imovinom i stanovanje KLASA:940-01/22-003/280; URBROJ:251-11-33-1/5-22-2 je suglasno sa prijedlogom formiranja nove građevinske čestice, a u svrhu ishođenja rješenja o utvrđivanju građevne čestice za postojeće dvije stambene i pomoćnu zgradu izgrađene na k.d.br. 1524/77k.o. Žitnjak, u Zagrebu, III. Kozari put 44.

2. Ovaj zaključak dostaviti će se Vijeću Gradske četvrti Peščenica – Žitnjak na daljnje  postupanje.

Ad.2. Razno: izvješća, pitanja i prijedlozi
Predsjednik Vijeća, gosp. Damir Tabaković naglašava da su vijećnici dobili materijale i da su upoznati sa istim. Bez rasprave, 
Izvješća primljena na znanje.
Predsjednik Vijeća zahvaljuje na konstruktivnoj raspravi te zatvara sjednicu.
KLASA:024-08/22-004/2366
URBROJ:251-13-11-11-22-4
Zagreb, 24. studeni 2022.

Predsjednik

Vijeća Mjesnog odbora              Kozari Putevi

 Damir Tabaković, v. r.
